b'\n_START_ARTICLE_\nMundo Diario\n_START_SECTION_\nAntecedents\n_START_PARAGRAPH_\nEl peri\xc3\xb2dic es crec partir del Diario Femenino que va n\xc3\xa9ixer en 1968 com a peri\xc3\xb2dic femen\xc3\xad i feminista que utilitzava m\xc3\xa8todes moderns i innovadors en l\'edici\xc3\xb3 i plantejava temes d\'especial actualitat com el divorci o el control de natalitat. La cap\xc3\xa7alera va ser comprada per Sebasti\xc3\xa1n Auger Dur\xc3\xb3 a l\'empresari V\xc3\xadctor Segu\xc3\xad en 1972. El peri\xc3\xb2dic va passar a con\xc3\xa8ixer-se pels seus inicials DF el 4 d\'octubre del 72 amb l\'objectiu d\'ampliar la seva audi\xc3\xa8ncia i esperar l\'autoritzaci\xc3\xb3 del canvi de nom a M\xc3\xb3n Diari que finalment va arribar el 15 de febrer de 1974. Va mantenir gran part de la redacci\xc3\xb3 i membres col\xc2\xb7laboradors entre els quals es trobaven Carmen Alcalde, que va ser redactora cap, Lidia Falc\xc3\xb3n, Eliseo Bayo o Miguel \xc3\x81ngel Bastenier. L\'\xc3\xbaltima edici\xc3\xb3 DF es va publicar el 15 de febrer de 1974 donant pas a Mundo Diario._NEWLINE_"A partir de novembre de 1975 es donen les condicions \xc3\xb2ptimes perqu\xc3\xa8 la premsa funcioni com a catalitzador de les reivindicacions de tota mena que la societat exigia (...). El periodisme escrit tindr\xc3\xa0 una influ\xc3\xa8ncia rellevant en aquests primers compassos de la Transici\xc3\xb3, sobretot durant el per\xc3\xadode cr\xc3\xadtic que transcorre des de la mort de Franco fins a l\'aprovaci\xc3\xb3 de la Constituci\xc3\xb3 (1975-1978)" explica Marcel Mauri, a El comprom\xc3\xads pol\xc3\xadtic i social de la premsa catalana durant la transici\xc3\xb3. L\xe2\x80\x99exemple de Mundo Diario\xc2\xbb, publicat a Congr\xc3\xa9s Historiadors de la Comunicaci\xc3\xb3 (AHC), 2004.\n_START_SECTION_\nCaracter\xc3\xadstiques\n_START_PARAGRAPH_\nEl peri\xc3\xb2dic, de periodicitat di\xc3\xa0ria excepte els dilluns, es distribu\xc3\xafa en un 90% de les seves vendes en la zona metropolitana de Barcelona, el 8% en la resta de Catalunya i el 2% en la resta d\'Espanya segons dades de l\'OJD. En 1975 el seu preu era de 8 pessetes i en 1976 10 pessetes. La tirada al juny de 35.703 al juny de 1977 segons dades de OJD._NEWLINE_Era un peri\xc3\xb2dic d\'esquerres a la recerca d\'un p\xc3\xbablic universitari, obrer i de barri. Malgrat no tenir vinculaci\xc3\xb3 org\xc3\xa0nica amb cap partit pol\xc3\xadtic mantenia bona relaci\xc3\xb3 amb el PSUC. Dedicava atenci\xc3\xb3 preferent a la informaci\xc3\xb3 local, espectacles i successos._NEWLINE_El peri\xc3\xb2dic es publicava en castell\xc3\xa0 i des de l\'11 de juny de 1974 publicava una p\xc3\xa0gina en catal\xc3\xa0.\n_START_SECTION_\nEquip de redacci\xc3\xb3 i col\xc2\xb7laboradors\n_START_PARAGRAPH_\nDes de 1971 quan encara era Diario Femenino fins a 1978 la direcci\xc3\xb3 del diari va ser assumida per Ramon Solanes Pinyol. En la redacci\xc3\xb3 Jaume Serrats era el subdirector i Ramon Miravitllas i Pere Bonn\xc3\xadn, redactors en cap. Entre els seus col\xc2\xb7laboradors habituals estaven: Francisco Umbral, Terenci Moix, Maria Aur\xc3\xa8lia Capmany, Eduardo Haro Tecglen, Pere Bonn\xc3\xadn, Jaume Vidal Alcover, Antoni Jutglar, Ramon Bech, Maruja Torres, Sebasti\xc3\xa0 Serrano._NEWLINE_Entre els periodistes que treballaren a Mundo Diario es troben: Eduardo \xc3\x81lvarez Puga subdirector (1975-1979)\n_START_SECTION_\nFons\n_START_PARAGRAPH_\nPoden trobar-se els seus fons a l\'Arxiu Hist\xc3\xb2ric de la Ciutat de Barcelona.'